Helmut Walcha

**Helmut Walcha** (celé meno: **Helmut Arthur Emil Walcha**; * 27. október 1907, Lipsko, Nemecká ríša –  † 11. august 1991, Frankfurt nad Mohanom, Nemecko) bol nemecký organista, čembalista a hudobný skladateľ. Vo svojej dobe patril k „najvýznamnejším interpretom organovej a čembalovej tvorby J. S. Bacha“.

## Životopis
Helmut Walcha narodil v Lipsku 11. augusta 1907. Ako pätnásťročný úspešne zložil prijímacie skúšky na konzervatórium v Lipsku a tak sa stal najmladším študentom organu u Günthera Ramina. V rokoch 1926 až 1929 bol zástupcom Ramina v kostole sv. Tomáša v Lipsku. Svoje prvé verejné vystúpenie mal v roku 1924. Neskôr v rokoch 1929 - 1944 viedol ako organista v kostole Friedenskirche vo Frankfurte nad Mohanom pravidelné organové cykly a od roku 1933 vyučoval na Dr. Hoch’s Konservatorium. V roku 1938 sa stal profesorom organovej hry na frankfurtskej hudobnej škole. Pedagogickej činnosti sa venoval do roku 1972, celkový počet jeho študentov za celú dobu pedagogického pôsobenia bolo okolo 200. 

Po druhej svetovej vojne založil vo Frankfurte Institut für Kirchenmusik a bol od roku 1944 do 1981 organistom v tamojšom Dreikönigskirche. Helmut Walcha zomrel 11. augusta 1991 vo Frankfurt nad Mohanom na kardiopulmonárne zlyhanie srdca. Bol pochovaný na Sachsenhäuser Südfriedhof.

### Zdrakový hendikep
Walcha oslepol ako šestnásťročný alebo sedemnásťročný následkom očkovania proti kiahniam. To absolvoval ako ročný a odvtedy sa mu zrak postupne slabol čomu napomáhala aj chronická keratitída. V šestnástich rokoch sa podrobil operácii, ktorá bola neúspešná a vtedy stratil zrak úplne.

## Význam
Patril k členom Organového hnutia (nem. Orgelbewegung), ktoré presadzovalo ústup od romantických organov a štýlu hry. Walcha si získal svetové uznanie ako interpret hudby J.S. Bacha. Učil sa nové skladby tak že mu hudobníci (vrátane jeho mamy a neskôr manželky) zahrali každé diel štyrikrát (ruky, pedál a celé dielo); mal absolútny sluch a bol sa schopný naučiť skladby ich počúvaním.Jeho koncerty (*Frankfurten Bachstunden*) mali v umeleckých kruhoch tú najlepšiu povesť, pri týchto koncertoch uvádzal všetky Bachove diela. Dvakrát nahral kompletné dielo Bachových organových skladieb: prvýkrát mono v rokoch 1947 - 1952, druhýkrát ako stereo od roku 1956 do 1971. Vyšli vo firme Deutsche Grammophon. V roku máji 1981 sa na poslednom koncerte definitívne rozlúčil s verejnou koncertnou činnosťou, „stále na vrchole svojich síl“.

Okrem koncertovania, pedagogickej činnosti a nahrávania sa venoval aj komponovaniu: zložil 25 chorálových prelúdií a pripravil na vydanie organové koncerty Händela.

Vo frankfurtskej mestskej časti Gallus je po ňom pomenovaná ulica, taktiež mu bola mestom udelená „Goetheplakette“ v roku 1957. V roku 1987 bol ocenený vyznamenaním „Grosse Bundesverdienstkreuz mit Stern.“

## Galéria

Súbor:Lübeck Jakobikirche Kleine Orgel (5).jpg|Malý organ v Jakobikirche v Lübecku (organár: F. Stellwagen, 1637); miesto nahrávania prvého cyklu nahrávok J. S. Bacha (19471952).
Súbor:Cappel 02.jpg|Organ v St.-Peter-und-Paul-Kirche (organár: A. Schnitger, 1680); miesto nahrávania prvého cyklu nahrávok J. S. Bacha (19471952) a diel ďalších umelcov: *Dietrich Buxtehude: Orgelwerke* (september 1977) a *Orgelmeister vor Bach* (september 1977).
Súbor:Alkmaar organ.jpg|Veľký organ v Grote Kerk v Alkmaare (organár:F. C. Schnitger, 1725); miesto nahrávania druhého cyklu nahrávok J. S. Bacha.
Súbor:St-PierreJeune 04.JPG|Organ v kostole Saint-Pierre-le-Jeune protestant v Štrasburgu (organár: J. A. Silbermann, 1780); miesto nahrávania druhého cyklu nahrávok J. S. Bacha.
Súbor:Orgel Dreikönigskirche (Frankfurt).JPG|Organ v Dreikönigskirche vo Frankfurte nad Mohanom (organár: K. Schuke, 1961)


## Diskografia

### Diela J. S. Bacha

#### Kompletné nahrávky organových diel
* *Organ Works: The 19471952 Recordings*, 10 CD
* *The Organ Works*, 12 CD

#### Diela pre čembalo/klavír
* *Das Wohltemperierte Clavier*, 4 CD
* *Goldberg Variations*

### Diela iných umelcov
* *Dietrich Buxtehude: Orgelwerke*
* *Orgelmeister vor Bach*, 4 LP

## Poznámky


## Referencie

## Externé odkazy
* stránka o Walchovi: životopis, podrobný rozpis nahrávok( )
* stránka o Walchovi 
* koncertný záznam H. Walchu z 3.12.1967, Nicolaïkerk Utrecht

## Zdroj
* 

Kategória:Nemeckí organisti
Kategória:Nevidiaci hudobníci